శ్రీపతి రాజేశ్వర్ రావు

శ్రీపతి రాజేశ్వర్ రావు తెలంగాణ రాష్ట్రానికి చెందిన రాజకియ నాయకుడు. ఆయన ముషీరాబాద్, సనత్‌నగర్ నియోజకవర్గాల నుంచి మూడుసార్లు ఎమ్మెల్యేగా గెలిచి, రెండుసార్లు ఉమ్మడి ఆంధ్ర ప్రదేశ్ ( ఇప్పుడు తెలంగాణ మరియు ఆంధ్ర ప్రదేశ్) రాష్ట్ర మంత్రిగా  పని చేశాడు.

ప్రస్తుతం ఆయన రాజకీయ వారసుడిగా పెద్ద కుమారుడు శ్రీపతి సతీష్ కుమార్ తెలుగుదేశం పార్టీ బీ.సీ. విభాగం తెలంగాణ రాష్ట్ర అధ్యక్షుడిగా మరియు శ్రీపతి రాజేశ్వర్ ప్రాతినిధ్యం వహించిన సనత్ నగర్ శాసనసభ నియోజకవర్గానికి ఇంచార్జి గా బాధ్యతలు నిర్వహిస్తున్నారు.

శ్రీపతి రాజేశ్వర్ స్థాపించిన అఖిల భారత ఎన్.టీ.ఆర్ అభిమాన సంఘానికి అధ్యక్షుడిగా శ్రీపతి సతీష్ గారు అనేక కార్యక్రమాలు నిర్వహిస్తున్నారు.
జననం, విద్యాభాస్యం
శ్రీపతి రాజేశ్వర్ రావు తెలంగాణ రాష్ట్రం, సికింద్రాబాద్, పాన్ బజార్ లో 1941లో ఈశ్వరయ్య, రాజమణి దంపతులకు జన్మించాడు. ఆయన ఆదయ్య స్మారక పాఠశాలలో ప్రాధమిక విద్య పూర్తి చేసి, మహబూబ్ కళాశాలలో ఇంటర్మీడియట్ పూర్తి చేశాడు.

రాజకీయ జీవితం
శ్రీపతి రాజేశ్వర రావు సినీనటుడు ఎన్టీఆర్ వీరాభిమాని, ఆయన 1962లో అఖిల భారత ఎన్టీఆర్‌ అభిమాన సంఘాన్ని స్థాపించాడు. ఆయన 1983లో జరిగిన అసెంబ్లీ ఎన్నికల్లో ముషీరాబాద్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. రాజేశ్వర రావు అనంతరం టీడీపీలో చేరి 1985,  1994లో జరిగిన ఎన్నికల్లో సనత్‌నగర్ నియోజకవర్గం నుండి పోటీ చేసి ఎమ్మెల్యేగా గెలిచి రెండుసార్లు ఎన్టీఆర్ మంత్రివర్గంలో మంత్రిగా పని చేశాడు.
ఎమ్మెల్యేగా పోటీ
సంవత్సరంనియోజకవర్గం పేరుగెలుపొందిన అభ్యర్థి పేరుపార్టీ ప్రత్యర్థి పేరుపార్టీ1983ముషీరాబాద్శ్రీపతి రాజేశ్వర్ రావుస్వతంత్ర అభ్యర్థినాయిని నర్సింహారెడ్డిజనతా పార్టీ1985సనత్‌నగర్శ్రీపతి రాజేశ్వర్ రావుటీడీపీ పి. ఎల్. శ్రీనివాస్ కాంగ్రెస్ పార్టీ1989సనత్‌నగర్ఎం. చిన్న  రెడ్డి కాంగ్రెస్ పార్టీశ్రీపతి రాజేశ్వర్ రావుటీడీపీ  1994సనత్‌నగర్మర్రి శశిధర్‌ రెడ్డికాంగ్రెస్ పార్టీశ్రీపతి రాజేశ్వర్ రావుటీడీపీ 1999సనత్‌నగర్శ్రీపతి రాజేశ్వర్ రావుస్వతంత్ర అభ్యర్థిమర్రి శశిధర్‌ రెడ్డికాంగ్రెస్ పార్టీ2004సనత్‌నగర్మర్రి శశిధర్‌ రెడ్డికాంగ్రెస్ పార్టీశ్రీపతి రాజేశ్వర్ రావుటీడీపీ

మరణం
శ్రీపతి రాజేశ్వర్ రావు  మూత్రపిండ సంబంధింత వ్యాధితో బాధపడుతూ హైదరాబాద్‌లోని నిమ్స్ ఆస్పత్రిలో చికిత్స పొందుతూ 2013 ఏప్రిల్ 28న మరణించాడు. ఆయన భార్య పేరు ప్రమీల దేవి, కుమారులు శ్రీపతి సతీష్ కుమార్ , సంతోష్కు మరియు కుమార్తె  ఉన్నారు.

మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు